Cine este Filip Ugran, românul care va concura în Formula 3. Visează să fie coleg cu Lewis Hamilton.
Filip Ugran va concura în Formula 3, sezonul 2021, pentru echipa Jenzer Motorsport. România nu a mai avut un pilot în F3 din 2006, când concura Mihai Marinescu. Formula 3 va începe în weekendul 7-9 mai, pe circuitul de la Barcelona, Spania.
La 18 ani, un român face un pas spre visul lui: să fie pilot de Formula 1. Filip Ugran, de loc din Târgu Mureș, a semnat un contract cu Jenzer Motorsport, şi va participa în Spania la Formula 3.Tânărul şi-a început cariera în Italia, unde a participat la curse de karting. A avansat apoi la monoposturi, în Formula 4 italiană. Rezultatele lui au fost excelente încă de la început: Filip a câștigat o cursă la Imola.Mihai Marinescu, inginer de cursă pentru Jenzer Motorsport, este cel care îl mai ajută cu sfaturi pe tânărul pilot. Filip visează să ajungă în Formula 1, la cea mai bună echipă.“Mihai nu e inginerul meu, dar mă ajută. Am un inginer din Elveţia, dar Mihai e acolo ca să mă ajute pentru ce nu înţeleg. Ca oricare pilot, îmi doresc şi eu să ajung în Formula 1. Echipa care e preferata mea e echipa Mercedes, şi îl am ca idol pe Lewis Hamilton", a spus Filip Ugran.